ब्या करने दै परैंत राजकमारी नै दिक्खेआ जे नां गै ओदे च हारा दे गुन प्रगट होए ते न गै उसी ब्या दे मनोरथा दी असल खुशी गै थोइ। इस गल्ला गी सोचदे उसी अपनी स्हेलड़ी चंदरां कन्नै एड्डा बड्डा धोखा करने दा बड़ा गै पच्छोता लग्गा ते दुख बजोआ। पर ओदे हुन ए सोचने कन्ने के बनदा हा। ओदे मनै दा पाप उसी अंदरो अंदर बड्डी बड्डी खार्दा हा, पर ओ राजकमारा गी दस्सै बी तां के, किंआं गल्ल करै। राजकमारा नै उसी मिलना मलाना छोड़ी दित्ते दा हा। ओ दिनें रातीं बंदूक मूंढै पाइयै मारा मारा फिर्दा रौंदा हा।